सत्यनारायण मंदिर में होली उत्सव 12 13 को
जमशेदपुर| श्रीसत्यनारायण मारवाड़ी मंदिर बिष्टुपुर में 13 मार्च को होली उत्सव मनाया जाएगा। यह निर्णय मंदिर समिति की शनिवार हो हुई बैठक में सदस्यों ने लिया। इससे पहले 12 मार्च को होलिका दहन किया जाएगा। मौके पर मंदिर के प्रवक्ता अशोक नरेडी ने कहा कि रात 8.30 बजे होलिका दहन किया जाएगा। वहीं, 13 मार्च को दोपहर 12 बजे से मंदिर प्रांगण से मारवाड़ी समाज के लोग अबीर-गुलाल से होली खेलेंगे। इसके साथ ही बिष्टुपुर बाजार का भ्रमण कर वापस मंदिर परिसर लौटेंगे। शाम 6.30 बजे से सांस्कृतिक कार्यक्रम होगा। सचिव सुरेश आगिवाल ने समाज के लोगों से भाईचारे का त्योहार होली मिलकर मनाने का आह्वान किया। वहीं, सुभाष मूनका कोषाध्यक्ष अशोक संघी ने कहा कि वे परंपरागत तरीके से होली की खुशी मनाएंगे।
awa_Deva hin_Deva